Denne artikkelen omhandler den norske teatermannen.  For den danske museumsmannen, se Ludvig Müller (numismatiker).

**Ludvig August Müller** (født 29. februar 1868 i Bergen, død 1. oktober 1922 i Bad Nauheim, Tyskland) var en norsk skuespiller og teatersjef. 

Som faren startet han som forretningsmann i 1884 og etablerte egen forretning i 1892. Hans debut på scenen kom 1897 på Christiania Theater der han var frem til 1899 og spilte Erik fra Hægge i Gildet paa Solhoug (desember 1897), Erik Brattsberg i De unges Forbund (1898) og Lind i Kjærlighedens Komedie (1898). Fra 1899 ved det nyåpnede Nationaltheatret der han enda en gang fremstilte Erik Brattsberg (1903) og Lind (1905), i tillegg til Basilios i Keiser og Galileer (mars 1903). Han var formann i Norsk Skuespillerforbund 1901–03 og 1907–12, og virket ved Nationaltheatret fra dets åpning i 1899 til 1912. Men, fra 1913 til 1916 var han sjef ved Trondhjem Teater. Han skrev også manuskript, som til *Den nye lensmannen*, en film som utkom 1926 og var Leif Sindings første regioppdrag. Dette var få år efter Ludvig sin død i 1922 på kurstedet Bad Nauheim i Tyskland.

Han var sønn av forfatteren Amalie Skram (1846–1905) i hennes første ekteskap, det med den bergenske skipsfører Bernt Ulrik August Müller (1837–98). Ludvigs bror var Jacob Worm Müller (1866–1911), journalist og forfatter, gift med skuespilleren Emmy Worm-Müller (1875–1950).

Ludvig giftet seg i 1895 med Signe Grieg (1868–1960) som var datter av konsul John Grieg (1840–1901) og således niesen til Edvard Grieg. De fikk to barn. Sønnen John Grieg Müller (1898–1938) skrev skuespill, mens datteren Else Ulrikke Ludvigsdatter Grieg Müller (1900–76) var skuespiller og i sitt andre ekteskap fra 1933, gift med Erik Kristen-Johanssen (1901–76) som var økonomisk direktør og teatersjef ved Nationaltheatret.

Ludvig ble i 1911 gift igjen, denne gang med sangerinnen Margit Lunde (1881–1976). Hun fulgte Ludvig på turneer i Norden og var ved Centralteatret 1907–14.

Se også
-------

* Müller (slekt)
* Grieg (slekt)

Referanser
----------

1. ↑   sceneweb.no[Hentet fra Wikidata]
2. ↑   Liv Jensson, Biografisk skuespillerleksikon : norske, danske og svenske skuespillere på norske scener særlig på 1800-tallet, side(r) 119, oppført som Müller, Ludvig August[Hentet fra Wikidata]
3. ↑  «LUDVIG MÜLLER». Nationaltheatrets forestillingsarkiv. Besøkt 26. februar 2020.
4. ↑  «Slektsinfo».
5. ↑  «Ludvig Müller». Det store norske leksikon.
6. ↑  «Ludvig Müller». Runeberg.org (Hvem er hvem).

Eksterne lenker
---------------

* (en) Ludvig Müller (actor) – kategori av bilder, video eller lyd på Commons Rediger på Wikidata
* (en) Ludvig Müller på Internet Movie Database Rediger på Wikidata

* (no) Ludvig Müller hos Nationaltheatret Rediger på Wikidata

* (no) Ludvig Müller hos Sceneweb Rediger på Wikidata

* (da) Ludvig Müller på Filmdatabasen Rediger på Wikidata

* (da) Ludvig Müller på danskefilm.dk Rediger på Wikidata

* (da) Ludvig Müller på danskfilmogtv.dk Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Historisk befolkningsregister **·** BIBSYS **·** Geni **·** WikiTree **·** VIAF **·** KulturNav
 |